FSS ตั้ง “ฟินันเซีย ดิจิทัล แอสเซท” รองรับขยายธุรกิจสินทรัพย์ดิจิทัล
FSS จัดตั้งบริษัทย่อย “ฟินันเซีย ดิจิทัล แอสเซท” เพื่อรองรับการขยายธุรกิจเกี่ยวกับสินทรัพย์ดิจิทัล จดทะเบียนจัดตั้งภายในไตรมาส 2/65
FSS จัดตั้งบริษัทย่อย “ฟินันเซีย ดิจิทัล แอสเซท” เพื่อรองรับการขยายธุรกิจเกี่ยวกับสินทรัพย์ดิจิทัล จดทะเบียนจัดตั้งภายในไตรมาส 2/65
22 มี.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) หรือ FSS เปิดเผยว่า ที่ประชุมคณะกรรมการบริษัท ครั้งที่ 5/2565 มีมติอนุมัติจัดตั้งบริษัทย่อยเพื่อรองรับการขยายธุรกิจเกี่ยวกับสินทรัพย์ดิจิทัล ชื่อ บริษัท ฟินันเซีย ดิจิทัล แอสเซท จำกัด จดทะเบียนจัดตั้งภายในไตรมาส 2/65 ประเภทธุรกิจเพื่อประกอบธุรกิจนายหน้าซื้อขายสินทรัพย์ดิจิทัล ทุนจดทะเบียน 25 ล้านบาท แบ่งเป็นหุ้นสามัญ 250,000 หุ้น มูลค่าหุ้นที่ตราไว้หุ้นละ 100 บาท FSS ถือหุ้นในสัดส่วนร้อยละ 100 ใช้แหล่งเงินทุนจากเงินทุนหมุนเวียนของบริษัทฯ